
Αγαπητές/οί υποψήφιοι,
Αγαπητά μας παιδιά,

Με αφορμή την έναρξη των πανελλαδικών εξετάσεων, θα ήθελα να εκφράσω τις θερμότερες ευχές μου σε κάθε έναν από εσάς που συμμετέχει σε αυτή τη σημαντική δοκιμασία. Οι εξετάσεις αυτές αποτελούν ένα σημαντικό σταθμό στην πορεία της εκπαίδευσής σας και ένα βήμα προς την εκπλήρωση των στόχων και των ονείρων σας.

Γνωρίζω πως η προετοιμασία σας υπήρξε εντατική και γεμάτη προσπάθεια, έχοντας πολύτιμους συμπαραστάτες την οικογένειά σας αλλά και το σχολείο σας και είμαι σίγουρος ότι θα ανταμειφθείτε για τον κόπο σας. Να θυμάστε πως κάθε δυσκολία που συναντάτε, αποτελεί μια ευκαιρία για να δείξετε την αποφασιστικότητα και την επιμονή σας.

Είμαι πεπεισμένος ότι η σκληρή δουλειά, η αφοσίωση και η πίστη στις δυνάμεις σας, θα σας οδηγήσουν στην επιτυχία. Εν όψει λοιπόν, των επικείμενων Πανελλαδικών εξετάσεων των ημερησίων και εσπερινών ΓΕ.Λ. και ΕΠΑ.Λ., σας εύχομαι καλή επιτυχία και δύναμη, καθώς και ηρεμία και αυτοπεποίθηση κατά τη διάρκεια των εξετάσεων. Το μέλλον σας ανήκει! 

Είμαστε υπερήφανοι για εσάς και για ότι έχετε ήδη καταφέρει.

Με τις θερμότερες ευχές μου.

                                           ΧΡΗΣΤΟΣ Ι. ΚΟΜΠΑΤΣΙΑΡΗΣ 

